CELEX: 32006R2006
Language: mt
Date: 2006-12-22 00:00:00
Title: 2006/2006/KE: Regolament tal-Kummissjoni (KE) Nru 2006/2006 tat- 22 ta' Diċembru 2006 li jemenda ir-Regolament (KE) Nru 950/2006 sabiex jinkludu l-kwota tariffarja annwa għall-prodotti taz-zokkor li joriġinaw fil-Kroazja

9.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               472
            
         REGOLAMENT TAL-KUMMISSJONI (KE) Nru 2006/2006
   tat-22 ta' Diċembru 2006
   li jemenda ir-Regolament (KE) Nru 950/2006 sabiex jinkludu l-kwota tariffarja annwa għall-prodotti taz-zokkor li joriġinaw fil-Kroazja
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 318/2006 tal-20 ta' Frar 2006 dwar l-organizzazzjoni komuni tas-swieq fis-settur taz-zokkor (1), u b'mod partikolari l-Artikolu 40(1)(e)(iii),
   Billi:
   
               (1)
            
            
               Skont l-Artikolu 27(5) u l-Anness IV(h) tal-Ftehim ta' Stabilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Kroazja, min-naħa l-oħra (2), kif emendat mill-Protokoll approvat mid-Deċiżjoni tal-Kunsill (KE) Nru 2006/882/KE, tat-13 ta' Novembru 2006 (3), il-Komunità għandha tippermetti l-aċċess mingħajr dazju fil-Komunità ta' prodotti li joriġinaw fil-Kroazja li jaqgħu fil-kodiċijiet NM 1701 u 1702, fil-limitu tal-kwantità annwa ta' 180 000 tunnellata (piż nett).
            
         
               (2)
            
            
               Il-Protokoll għall-Ftehim ta' Stabilizzazzjoni u Assoċjazzjoni mal-Kroazja jidħol fis-seħħ fl-1 ta' Jannar 2007.
            
         
               (3)
            
            
               Il-kwota tariffarja għall-prodotti taz-zokkor li joriġinaw fil-Kroazja għandha għalhekk tinfetaħ minn dik id-data. Dik il-kwota għandha tinfetaħ u tkun amministrata skont ir-Regolament tal-Kummissjoni Nru 950/2006 tat-28 ta' Ġunju 2006 li jistipula regoli dettaljati għall-applikazzjoni għas-snin tas-suq 2006/2007, 2007/2008 u 2008/2009 għall-importazzjoni u rraffinar ta' prodotti taz-zokkor taħt ċerti kwoti tarriffarji u ftehimiet preferenzjali (4), bħaz “Zokkor tal-Balkani” fit-tifsira ta' dak ir-Regolament. Billi l-Artikolu 28 ta' dak ir-Regolament jiftaħ il-kwoti tariffarji għaz-zokkor tal-Balkani fuq bażi ta' sena tas-suq, il-kwota tariffarja annwa għall-prodotti taz-zokkor li joriġinaw fil-Kroazja għandha tiġi aġġustata għall-kumplament tad-disa' xhur tas-sena tas-suq 2006/2007.
            
         
               (4)
            
            
               Għaldaqstant, ir-Regolament (KE) Nru 950/2006 għandu jiġi emendat f'dan is-sens.
            
         
               (5)
            
            
               Il-miżuri stipulati f'dan ir-Regolament huma konformi mal-opinnjoni tal-Kumitat tal-Ġestjoni taz-Zokkor,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 950/2006 huwa emendat kif ġej:
   
               (1)
            
            
               Fl-Artikolu 1(1), il-punt li jmiss għandu jiġi miżjud:
               
                           “(h)
                        
                        
                           L-Artikolu 27(5) tal-Ftehim ta' Stabilizzazzjoni u l-Assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Kroazja.”
                        
                     
         
               (2)
            
            
               L-Artikolu 1(2) hu sostitwit b'dan li ġej:
               “2.   Il-kwantitajiet importati skont id-dispożizzjonjiet imsemmija fil-paragrafu 1(c) sa (h) (minn issa 'l quddiem imsejħin ‘kwoti tariffarji’), u d-dispożizzjonjiet msemmija fil-punti (a) u (b) ta' dak il-paragrafu (minn issa 'l quddiem imsejħin ‘obbligi tal-kunsinna’) għas-snin tas-suq 2006/2007, 2007/2008 u 2008/2009 se jkollhom in-numri tas-serje tal-kwoti murija fl-Anness I.”
            
         
               (3)
            
            
               Il-punt (d) tal-Artikolu 2, huwa sostitwit b'dan li ġej:
               
                           “(d)
                        
                        
                           ‘Iz-zokkor tal-Balkani’ jfisser prodotti taz-zokkor li jaqgħu fil-kodiċijiet NM 1701 u 1702 li joriġinaw fl-Albanija, il-Bożnja u l-Erzegovina, is-Serbja, il-Montenegro, il-Kosovo, l-ex-Repubblika Jugoslava tal-Maċedonja jew il-Kroazja u li jiġu importati fil-Komunità taħt ir-Regolament (KE) Nru 2007/2000, il-Ftehim ta' Stabilizzazzjoni u Assoċjazzjoni ma' l-Ex-Repubblika Jugoslava tal-Maċedonja u l-Ftehim ta' Stabilizzazzjoni u Assoċjazzjoni mar-Repubblika tal-Kroazja;”
                        
                     
         
               (4)
            
            
               L-Artikolu 28 hu sostitwit b'dan li ġej:
               “Artikolu 28
               1.   Għal kull sena tas-suq, kwoti tariffarji ħielsa mid-dazju għal total ta' 380 000 tunnellata ta' prodotti taz-zokkor li jaqgħu fil-kodiċijiet NM 1701 u 1702 għandhom jinfetħu bħala zokkor tal-Balkani.
               Madanakollu, għas-sena tas-suq 2006/2007 il-kwantità għandha tkun 381 500 tunnellata ta' prodotti taz-zokkor li jaqgħu fil-kodiċijiet NM 1701 u 1702.
               2.   Il-kwantitajiet msemmija fil-paragrafu 1 għandhom ikunu allokati skont il-pajjiż tal-oriġini kif ġej:
               
                           —
                        
                        
                           L-Albanija
                        
                        
                           1 000 tunnellata,
                        
                     
                           —
                        
                        
                           Il-Bożnja-Erzegovina
                        
                        
                           12 000 tunnellata,
                        
                     
                           —
                        
                        
                           Is-Serbja u l-Montenegro
                        
                        
                           180 000 tunnellata,
                        
                     
                           —
                        
                        
                           L-Ex-Repubblika Jugoslava tal-Maċedonja
                        
                        
                           7 000 tunnellata,
                        
                     
                           —
                        
                        
                           Il-Kroazja
                        
                        
                           180 000 tunnellata,
                        
                     Madanakollu, għas-sena tas-suq 2006/2007 l-allokazzjoni skont il-pajjiż tal-oriġini għandha tkun:
               
                           —
                        
                        
                           L-Albanija
                        
                        
                           1 250 tunnellata,
                        
                     
                           —
                        
                        
                           Il-Bożnja-Erzegovina
                        
                        
                           15 000 tunnellata,
                        
                     
                           —
                        
                        
                           Is-Serbja u l-Montenegro
                        
                        
                           225 000 tunnellata,
                        
                     
                           —
                        
                        
                           L-Ex-Repubblika Jugoslava tal-Maċedonja
                        
                        
                           5 250 tunnellata,
                        
                     
                           —
                        
                        
                           Il-Kroazja
                        
                        
                           135 000 tunnellata,
                        
                     Il-kwoti għall-Ex-Repubblika Jugoslava tal-Maċedonja u l-Kroazja għas-sena tas-suq 2006/2007 għandhom jinfetħu mill-1 ta' Jannar 2007 biss.”
            
         
               (5)
            
            
               L-Artikolu 29(2) huwa sostitwit b'dan li ġej:
               “2.   L-applikazzjonjiet għal-liċenzji tal-importazzjoni għaz-zokkor tal-Balkani mit-territorji doganali tal-Montenegro, is-Serbja, il-Kosovo, jew il-Kroazja għandhom ikunu akkumpanjati mill-oriġinali tal-liċenzja tal-esportazzjoni maħruġa mill-awtoritajiet kompetenti tat-territorji doganali tal-Montenegro, is-Serbja, il-Kosovo jew il-Kroazja inkonformità mal-mudell fl-Anness II għal kwantità ekwivalenti għal dik fl-applikazzjoni għal-liċenzja.”
            
         
               (6)
            
            
               L-Anness I qed jiġi emendat skont l-Anness ta' dan ir-Regolament.
            
         Artikolu 2
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
   Għandu japplika mill-1 ta' Jannar 2007.
   
      Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
      Magħmul fi Brussell, 22 ta' Diċembru 2006.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 58, 28.2.2006, p. 1. Ir-Regolament kif emendat mir-Regolament tal-Kummissjoni (KE) Nru 1585/2006 (ĠU L 294, 25.10.2006, p. 19).
   
      (2)  ĠU L 26, 28.1.2005, p. 3.
   
      (3)  ĠU L 341, 7.12.2006, p. 31.
   
      (4)  ĠU L 178, 1.7.2006, p. 1.
   
      ANNESS
      Fl-Anness I tar-Regolament (KE) Nru 950/2006, it-tabella li tikkonċerna n-numi tas-serje għaz-zokkor tal-Balkani hija sostiwita b'dan li ġej:
      
         “Numri tas-serje għaz-zokkor tal-Balkani
         
                     Pajji — terz
                  
                  
                     Numru tas-serje
                  
               
                     L-Albanija
                  
                  
                     09.4324
                  
               
                     Il-Bożnja u l-Erzegovina
                  
                  
                     09.4325
                  
               
                     Is-Serbja, il-Montenegro u l-Kosovo
                  
                  
                     09.4326
                  
               
                     L-ex-Repubblika Jugoslava tal-Maċedonja
                  
                  
                     09.4327
                  
               
                     Il-Kroazja
                  
                  
                     09.4328”